ياريت بردو لما اموت تتكلموا عن انجازاتى شوية هو اة مش ملاك بس دة ميمنعش انى عبقرى وبتاع نت وكومبيوتر هههههه اة وقولوا انى دمى خفيف وكنت بحب انكت فى كل حاجة حتى فى حزانى بهرب منها بالضحك والتنكيت ( يااااااه شعور حلو لما بتخيل وانتوا بتقولوا كدة عليا لما اموت بقى وفيه ناس بتتأثر وبتعيط هههه وياريت تركزوا على البنات اللى بتعيط ) ….. المهم خلينا فى موضوعنا انا بردو مش حابب حد يعيط عليا لما اموت رغم انى عارف انى هوحش ناس وكدة بس طالما حد هيعيط عليا يبقى بيحبنى وانا ماحبش ان حد بيحبنى يعيط عليا ( موتى وانا حر فيه بقى ) اية تانى؟؟؟؟ اة ياريت بقى الاشاعات اللى هتطلع على علاقتى بالمطربة المشهورة اياها بلاش تتنشر تانى بعد وفاتى عشان فيه ناس هتعوز تسوء سمعتى ( حتى وانا ميت يا جدعان ) وياريت اى مسؤل حكومى يتوجه بالعزاء لاهلى عشان مت ( دة لو مت فى حادثة مشهورة يعنى ) تقولوا لاهلى ميتقبلوش العزاء دة واﻻ هطلع لهم فى الكوابيس اعاتبهم او لية اطلع لاهلى واعذبهم انا هطلع للمسؤل الحكومى نفسه واعذبه واطلع عينه فى الكوابيس نياهاهاها ( فكرونى لو ممتش اضيف ابتسامات فى مدونتى اصلى محتاج ابتسامة شريرة هنا ) … المهم اية تانى اية تانى .. مش عايز حد يقولى طولت دى رسالة وفاتى يا جماعة مش اى كلام يعنى … ياريت كمان اى حد هيطلع فى الاعلام وياخد فلوس او هيكتب كتاب عنى وعن سيرة حياتى اللى هتكون قدوة لناس كتير ﻻزم يكون 50% من الارباح لاسرتى يا وغد يا حرامى يا لص يا مستغل